Diari Oficial de la Generalitat Valenciana


Sumari del DOGV 1474, del 31-01-1991 (1991/820138)

DECRET 4/1991, de 10 de gener, del Consell de la Generalitat Valenciana, pel qual accepta la cessió, a títol gratuït, de la propietat de la parcel-la número 11 del polígon Els Palmerals, de 10.175 m2, situada en el terme municipal d'Elx, destinada a un centre de Batxillerat Unificat i Polivalent.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/01/10/4/dof/vci/html**

### Dades del document

Número de DOGV
:   1474

Data del DOGV
:   31-01-1991

Secció del DOGV
:   DISPOSICIONS GENERALS

Número del document
:   1991/820138


Data del document
:   10-01-1991

Organisme emissor
:   Conselleria d'Economia i Hisenda

Tipus de document
:   Decret

Decret 4/1991, de 10 de gener, del Consell de la Generalitat Valenciana, pel qual accepta la cessió, a títol gratuït, de la propietat de la parcel.la número 11 del polígon Els Palmerals, de 10.175 m2, situada en el terme municipal d'Elx, destinada a un centre de Batxillerat Unificat i Polivalent.  
Mitjançant el Reial Decret 2093/1983, de 28 de juliol, l'Administració de l?Estat transferí a la Generalitat Valenciana la propietat de l?Institut Nacional de Batxillerat Pedro Ibarra Ruiz, situat en el polígon Els Palmeres d'Elx.  
La propietat de l?immoble, originàriament de l'Ajuntament d'Elx, no fou cedida a l'Administració estatal, no obstant això el Ministeri d'Educació i Ciència va construir-hi i posar en funcionament el centre educatiu; per tot això, per a regularitzar la situació jurídica dels terrenys, es requerí l'Ajuntament d'Elx perquè els cedís a la Generalitat Valenciana.  
La corporació municipal, mitjançant acord plenari de data 18 d'abril de 1990, acordà la cessió gratuïta dels terrenys de 10.175 m2 de superfície a la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 10 de gener de 1991,  
DECRETE:  
Article primer  
Acceptar la cessió a títol gratuït, realitzada per l'Ajuntament d'Elx, de la parcel·la núm. 11 del polígon Els Palmerals de 10.175 m2, situada a Elx, que es descriu a continuació:  
Parcel·la de terreny de forma irregular, en el terme municipal d'Elx (Alacant), situada en el polígon Els Palmerals, amb una extensió superficial de deu mil cent setanta-cinc metres quadrats. Confronta: al nord-est i nord-oest, amb via pública del polígon; al sud-est, en línia trencada, amb la parcel·la 12; i al sud-oest, amb límit del polígon.  
Aquesta parcel·la figura inscrita en el Registre de la Propietat d'Elx, al tom 931, Llibre 538 de Santa Maria, foli 9, finca 35.796, inscripció lª.  
Article segon  
Aquesta cessió gratuïta dels terrenys esmentats comporta el compromís per part de la Generalitat Valenciana de destinar-ne l?ús a centre de BUP.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
València, 10 de gener de 1991.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI